Sukladno odredbama članka 27. stavka 1. točka 6. Statuta Lučke uprave Dubrovnik, ravnatelj Lučke uprave Dubrovnik dana 12. studenog 2019. godine raspisuje

**JAVNI NATJEČAJ**

**za prodaju službenog vozila u vlasništvu Lučke uprave Dubrovnik**

1.Predmet: Službeno vozilo – (tehnički podaci u privitku - Prilog 1).

2. Pravo podnošenja ponuda imaju sve fizičke i pravne osobe koje prema važećim propisima RH mogu stjecati pokretnine na području RH.

3. Dokazi sposobnosti Za fizičke osobe – ime, prezime, OIB, adresu prebivališta, presliku osobne iskaznice, dokaz o uplaćenoj jamčevini, broj tekućeg računa za povrat jamčevine. Za pravne osobe – naziv i sjedište, OIB, izvod iz sudskog registra trgovačkog društva, odnosno obrtnicu za obrtnika, ne stariji od 30 dana od objave natječaja, dokaz o uplaćenoj jamčevini, broj IBAN-a za povrat jamčevine.

4. Uvjeti prodaje Pravo podnošenja ponuda imaju sve fizičke i pravne osobe koje prema važećim propisima RH mogu stjecati pokretnine na području RH. Osobno vozilo se kupuju po sistemu „viđeno-kupljeno“. Reklamacija na kupljeno vozilo se ne priznaje.

Ponuda mora sadržavati:

1. Za fizičke osobe – osobne podatke: ime, prezime, OIB, adresu prebivališta, presliku osobne iskaznice, broj tekućeg računa za povrat jamčevine. Za pravne osobe – naziv i sjedište, OIB, izvod iz sudskog registra trgovačkog društva, odnosno obrtnicu za obrtnika, ne starije od 30 dana od dana objave natječaja, broj IBAN-a za povrat jamčevine.

2. Brojkom i slovima točno ispisanu visinu ponuđene cijene koja ne može biti manja od početne cijene iz natječaja.

3. Dokaz o uplaćenoj jamčevini od 1.000,00 kn. Ponuditeljima koji budu odbijeni sa svojim ponudama u postupku natječaja jamčevina se vraća u nominalnom iznosu bez kamata, u roku od 8 dana od pisane obavijesti o ishodu prodaje. U slučaju prihvata ponude jamčevina se uračunava u kupoprodajnu cijenu, bez obračuna kamate. U slučaju da izabrani ponuditelj odustane od kupnje ili opozove ili izmijeni ponudu poslije roka za dostavu ponuda, uplaćena jamčevina se ne vraća.

4. Dostavljanje prijava Krajnji rok za prijem prijava na javni poziv je 21. studeni 2019. godine do 12,00 sati, kada će biti i javno otvaranje ponuda. Kupci podnose Prijavu u zatvorenim omotnicama, na adresu Lučka uprava Dubrovnik, Obala pape Ivana Pavla II, 20 000 Dubrovnik ili ih dostavljaju u sjedište Lučke uprave Dubrovnik, s naznakom Javni natječaj za prodaju službenih vozila, NE OTVARAJ i adresom Kupca na stražnjoj strani omotnice. Ponude se daju na ponudbenom listu koji se preuzima u sjedištu Lučke uprave Dubrovnik. Vozilo se može razgledati na adresi Lučka uprava Dubrovnik, Obala pape Ivana Pavla II, 20 000 Dubrovnik od 9,00 – 12,00 sati svaki radni dan tijekom javnog natječaja, a sve informacije o vozilu se mogu dobiti kod gospodina.

5. Odabir ponude Najpovoljnija ponuda smatra se ponuda s najvišom ponuđenom cijenom. O rezultatima natječaja ponuditelji će biti obaviješteni u roku od 8 dana od dana otvaranja ponuda.

6. Prodaja vozila Datumom donošenja odluke o odabiru smatra se dan objave iste na web stranici Lučke uprave Dubrovnik. Nakon toga u roku od 8 dana od dana donošenja odluke o odabiru, a temeljem ispostavljenog i uplaćenog računa izvršit će se prodaja vozila. Sve troškove vezane za prijenos vlasništva, poreze i eventualne pristojbe, snosi kupac.

 Blaž Pezo, Ravnatelj

 Lučka uprava Dubrovnik

LUČKA UPRAVA DUBROVNIK

Prilog 1

VOZILO ZA PRODAJU

Registracija: DU 760 GF

Godina proizvodnje: 2014

Marka tip Model: Opel, Insignia limusine nb

Zapremnina i snaga motora: 1956 cm³, 103kW

Broj šasije: W0LGM5ES2E1162285

Stanje: U voznom stanju / Registrirano (do 8. mj. 2020.)

Prijeđeno km: 145917 km